cyanic-selkie/wikianc huggingface dataset:
รายพระนามพระมหากษัตริย์พระองค์สุดท้ายแห่งทวีปยุโรป
นี่คือรายพระนามพระมหากษัตริย์พระองค์สุดท้ายแห่งทวีปยุโรป.
ไครโอโลโฟซอรัส
ไครโอโลโฟซอรัส (Cryolophosaurus) มีความหมายว่า "กิ้งก่าหงอนแช่แข็ง" เพราะค้นพบในทวีปแอนตาร์กติกา และสภาพฟอสซิลของสมบูรณ์มาก บางคนเรียกว่า "ไดโนเสาร์เอลวิส" เพราะหงอนมีลักษณะเหมือนผมของ "เอลวิส เพรสลีย์" หงอนมีลักษณะป็นรูปพัด หงอนนี้ น่าจะมีไว้เพื่อดึงดูดตัวเมีย ขนาดตัวอยู่ในราว 7 - 8 เมตร อาศัยอยู่ กินเนื้อเป็นอาหาร เป็นนักล่าขนาดกลางไม่ใหญ่มาก ในยุคจูแรสซิกตอนต้น
ตำบลทุ่งทอง (อำเภอทรายทองวัฒนา)
ทุ่งทองเป็นหนึ่งในจำนวน 3 ตำบลของอำเภอทรายทองวัฒนา จังหวัดกำแพงเพชร แบ่งการปกครองออกเป็น 11 หมู่บ้าน ตำบลทุ่งทองมีองค์กรปกครองส่วนท้องถิ่น 1 แห่ง คือ องค์การบริหารส่วนตำบลทุ่งทอง
ประวัติ
แต่เดิมพื้นที่ตำบลทุ่งทองเคยเป็นส่วนหนึ่งของตำบลทุ่งทราย อำเภอคลองขลุง จนกระทั่งเมื่อวันที่ 25 กันยายน พ.ศ. 2527 ได้มีการจัดตั้งตำบลทุ่งทองขึ้นตามประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอคลองขลุง จังหวัดกำแพงเพชร โดยการโอนหมู่ที่ 3, 4, 5, 8, 9, 14, 15 และ 17 ของตำบลทุ่งทราย ทำให้ตำบลทุ่งทองในขณะนั้นมีจำนวนหมู่บ้านทั้งหมด 8 หมู่บ้าน
พื้นที่ของตำบลอยู่ในความควบคุมดูแลขององค์การบริหารส่วนตำบลทุ่งทองซึ่งเดิมมีฐานะเป็นสภาตำบลทุ่งทอง ก่อนที่จะได้รับการจัดตั้งเป็นองค์การบริหารส่วนตำบลใน พ.ศ. 2540
ที่ตั้งและอาณาเขต
ตำบลทุ่งทองมีที่ตั้งอยู่ทางทิศเหนือของอำเภอทรายทองวัฒนา จังหวัดกำแพงเพชร อยู่ห่างจากตัวเมืองกำแพงเพชรประมาณ 55 กิโลเมตร และห่างจากกรุงเทพมหานครประมาณ 333 กิโลเมตร มีเนื้อที่ประมาณ 87.52 ตารางกิโลเมตร หรือ 54,700 ไร่ ตำบลทุ่งทองมีอาณาเขตติดต่อกับตำบลข้างเคียง ดังนี้
สัญญา พรนารายณ์
สัญญา พรนารายณ์ เป็นนักร้องลูกทุ่งชายชื่อดังอยู่ในวงการมาหลายสิบปี มีน้ำเสียงไพเราะ ร้องเพลงช้าได้ดีมาก เขามีเพลงที่เป็นที่นิยมในหมู่แฟนเพลงมากมายหลายเพลง และหลายเพลงในจำนวนนั้น ก็ถูกนักร้องรุ่นหลังหยิบมาบันทึกเสียงกันใหม่มากมาย สัญญา พรนารายณ์ โด่งดังอย่างมากจากเพลง “ สัญญาเมื่อสายัณห์ “
ประวัติ
สัญญา พรนารายณ์ มีชื่อจริงว่า ณัฐธพงษ์ สร้อยสูงเนิน เกิดเมื่อ 9 มกราคม พ.ศ. 2499 เป็นชาวอำเภอปากช่อง จังหวัดนครราชสีมา พ่อเป็นเจ้าของค่ายมวย และอยากให้เขาชกมวย และตัวเขาเองเมื่อสมัยเด็กๆก็เคยขึ้นชกโชว์บ้าง แต่ที่เขาชื่นชอบอย่างมากก็คือการร้องเพลง เขาชอบการร้องเพลงมาตั้งแต่เด็ก และได้เป็นนักร้องประจำโรงเรียน นอกจากนั้นก็ยังเคยตระเวนประกวดตามเวทีต่างๆมาบ้าง และในการประกวดครั้งหนึ่งที่เขาประทับใจก็คือการไปประกวดที่จัดโดยวิทยุ วศป. ลพบุรี ซึ่งครั้งนั้น ก็มีน้ำอ้อย พรวิเชียร ที่ต่อมาก็เป็นนักร้องดังในวงเดียวกันอีกคนเข้าร่วมประกวดด้วย ซึ่งเขาเป็นฝ่ายคว้าชัยชนะมาได้
เข้าสู่วงการ
ประมาณ ปี 2508 เมื่อครั้งที่วงดนตรี พรนารายณ์ ของ พร พรนารายณ์ มาเปิดการแสดงอยู่ที่โรงภาพยนตร์ อ. ปากช่อง สัญญา พรนารายณ์ ได้เข้าไปสมัครอยู่กับวง และก็ได้ทำอยู่ในตำแหน่งนักร้อง เล่นละครหน้าเวที และแบกกลองอยู่ 1 ปี ก่อนที่จะย้ายไปอยู่กับวงก้าน แก้วสุพรรณ, กาเหว่า เสียงทอง และ ทูล ทองใจ ครั้นเมื่อมีอายุได้ 13 ปี ก็ได้มีโอกาสบันทึกเสียงเพลงแรกในชีวิตชื่อ “ หนุ่มชาวไร่ “ กับวงพรนารายณ์ เนื่องจากทางพร พรนารายณ์ได้ไปตามเขาให้กลับมาอยู่กับวง เพื่อให้เป็นนักร้องแทนสายัณห์ สัญญา ที่ลาออกจากวงไป ในการกลับมาครั้งนี้ เขาจึงได้ใช้ชื่อว่า สัญญา สายัณห์
2 - 3 เดือนหลังจากที่มีผลงานออกมา แต่ยังไม่มีชื่อเสียงมากนัก สัญญา พรนารายณ์ ก็มาโด่งดังอย่างมากกับเพลง “สัญญาเมื่อสายัณห์ “ เมื่อประมาณปี 2511 จากฝีมือการประพันธ์ของ ธงชัย เล็กกัมพล “ ตามมาด้วยเพลงฮิตอีกมากมายหลายเพลง อาทิเช่น ทหารบกพ่ายรัก ,ลารักจากสวนแตง ,จูบมัดจำ, รักคนที่เขารักเราดีกว่า , รักแรกพบ และอื่นๆอีกมาก และผลงานเพลงดังของเขาได้ช่วยส่งเสริมให้น้ำอ้อย พรวิเชียร นักร้องหญิงร่วมวงอีกคนโด่งดังไปด้วย เมื่อมีการร้องเพลงแก้เพลงของเขา
ทอนซิลอักเสบ
ทอนซิลอักเสบ (Tonsillitis) เป็นการอักเสบของต่อมทอนซิลที่มักพบได้ทั่วไปและบ่อยครั้ง ผู้ป่วยอาจมีอาการเจ็บคอและเป็นไข้ร่วมด้วย มักมีสาเหตุมาจากการติดเชื้อไวรัสหรือแบคทีเรีย ซึ่งแบคทีเรียที่พบในอาการนี้ ส่วนมากเป็นแบคทีเรียชนิด Streptococcus pyogenes ทั้งนี้หากปราศจากการรักษา ในผู้ป่วย 40% อาการจะบรรเทาลงเองภายในสามวัน และในผู้ป่วย 85% อาการจะบรรเทาลงเองภายในหนึ่งสัปดาห์
อาการ
สัญญาณและอาการที่พบโดยทั่วไปในผู้ป่วย มักประกอบด้วย: สัณญาณและอาการที่พบได้ในผู้ป่วยส่วนน้อย ประกอบด้วย:
สัญญา พรนารายณ์
ปัจจุบัน
ชื่อเสียงความโด่งดังอย่างมากของสัญญา พรนารายณ์ คงอยู่ประมาณ 2 - 3 ปี พออายุประมาณ 28 ปี วงพรนารายณ์ก็ยุบวง สัญญา พรนารายณ์ ซึ่งท้อแท้กับชีวิตก็จึงเดินทางกลับบ้าน ไปช่วยพ่อแม่เลี้ยงหมู ระหว่างนั้น มีเปี๊ยก บ้านโป่ง มีทาบทามที่จะเป็นนายทุนทำวงให้ แต่ก็ไม่ได้ตัดสินใจ หลังจากนั้นไม่นานนัก สัญญา พรนารายณ์ จึงผันตัวเองมาเป็นนักร้องตามห้องอาหารและคาเฟ่ รวมทั้งรับจ้างบันทึกเสียงให้กับบริษัท โรส วิดีโอ (ปัจจุบันคือ โรสมีเดียฯ) และค่ายเทปอื่น ๆ โดยนำผลงานเพลงเก่าของตัวเอง และเพลงของ สายัณห์ สัญญา และนักร้องท่านอื่น ๆ มาร้อง
ทอนซิลอักเสบ
การรักษา
การรักษาทอนซิลอักเสบโดยทั่วไปจะใช้ยาต้านการอักเสบ เช่น ไอบูโปรเฟน (ibuprofen) เพราะส่วนใหญ่เกิดจากเชื้อไวรัส และคนไข้ส่วนใหญ่ก็จะหายได้หรืออาการดีขึ้นจากการให้ยา หรือหากมีสาเหตุมาจากเชื้อแบคทีเรีย จะมีการรักษาโดยการใช้ยาปฏิชีวนะ สำหรับยาปฏิชีวนะก็มีหลายชนิด ซึ่งควรรับประทานตามที่แพทย์สั่งและรับประทานให้นานพอ เช่น 7-10 วัน นอกจากการรักษาแบบให้ยาปฏิชีวนะแล้วต้องให้การรักษาแบบประคับประคองรวมด้วย เช่น การให้ยาลดไข้, การให้ดื่มน้ำมากๆ หรืออาจต้องให้น้ำเกลือถ้าผู้ป่วยทานอาหารไม่ค่อยได้ และให้ทานอาหารอ่อนๆ
ในกรณีที่ต่อมทอนซิลมีการอักเสบบ่อยครั้ง ผู้ป่วยมักได้รับคำแนะนำจากแพทย์ให้ตัดทอนซิลออก ซึ่งจะไม่มีผลกระทบต่อระบบภูมิคุ้มกันของร่างกายแต่อย่างใด อย่างไรก็ตาม มีรายงานการศึกษาวิจัยพบว่าหลังจากตัดต่อมทอนซิลแล้ว ภูมิคุ้มกันจะลดลงชั่วคราว ทั้งนี้ที่บริเวณคอยังมีต่อมน้ำเหลืองอีกหลายร้อยต่อม ซึ่งจะช่วยกันทำงานหลังจากตัดต่อมทอนซิลไปแล้ว
สัญญา พรนารายณ์
ปัจจุบัน
ระหว่างนั้นก็ได้จับกลุ่มกับเพื่อนนักร้องลูกทุ่งรุ่นเก่าอีกหลายคน นำผลงานเพลงเก่าของแต่ละคนมาทำเป็นแนวเพลงรำวง ภายใต้ชื่อชุด “บุญหลาย “ ที่ผลิตออกมา 3 ชุด
สัญญา พรนารายณ์ บอกว่า รวมแล้วผลงานเพลงของเขาเองมีอยู่ประมาณ 50 เพลง ส่วนเพลงของนักร้องคนอื่นที่เขาหยิบยืมมาร้องนั้นมีมากเป็นพันเพลงเลยทีเดียว
วิชัย มาลีนนท์
วิชัย มาลีนนท์ (16 สิงหาคม พ.ศ. 2462 – 8 ตุลาคม พ.ศ. 2561) อดีตประธานกรรมการ บริษัท บีอีซี เวิลด์ จำกัด (มหาชน) และ บริษัท บางกอก เอ็นเตอร์เทนเมนต์ จำกัด ผู้ได้รับสัมปทานดำเนินกิจการ สถานีวิทยุโทรทัศน์ไทยทีวีสีช่อง 3 (ปัจจุบันสถานีฯได้ยุติการออกอากาศอย่างเรียบร้อยแล้ว นับตั้งแต่วันที่ 25 มีนาคม พ.ศ. 2563 เป็นต้นมา โดยมีสถานีโทรทัศน์ช่อง 3 เอชดี ช่อง 33 ของบริษัทบีอีซี-มัลติมีเดีย จำกัด เป็นผู้ทำหน้าที่ในการออกอากาศรายการของทางสถานีโทรทัศน์ไทยทีวีสีช่อง 3 เดิมทั้งหมดมาออกอากาศต่อในระบบดิจิทัล)
ประวัติ
ด้านชีวิตครอบครัวสมรสกับ นางสมศรี มาลีนนท์ (เสียชีวิต) มีบุตร-ธิดารวม 8 คน ได้แก่
เริ่มต้นธุรกิจ
นายวิชัยเริ่มต้นธุรกิจเมื่อ พ.ศ. 2479 ขณะอายุเพียง 17 ปีด้วยการซื้อรถจำนวน 2 คันมาดำเนินธุรกิจรถสองแถวสาย กรุงเทพ - สระบุรี และ กรุงเทพ - ชลบุรี จากนั้นจึงได้ดำเนินธุรกิจโรงแรมเกรดบีจำนวน 6 ห้องย่าน หัวลำโพง ชื่อ "โรงแรมตงฮั้ว" นอกจากนี้ยังมีธุรกิจร้านขายของชำและร้านขายทองแต่ธุรกิจทั้งหมดเสียหายหมดในช่วง สงครามโลกครั้งที่ 2
ซิจญีน
ซิจญีน (سِجِّين แปลตรงตัว บาดาล, นรก) เป็นความเชื่อในศาสนาอิสลามที่กล่าวถึงคุก, การทรมาน หรือสถานการณ์อันน่ากดดันที่อยู่ข้างใต้ของ ญะฮันนัม หรืออีกนัยหนึ่งคือเกเฮนนาหรือนรกที่อยู่ด้านล่างผิวโลก (เทียบกับทาร์ทารัสของกรีก) หรือเป็นเคราะห์ร้ายที่อยู่ในบันทึกของผู้ชั่วร้าย ที่ปรากฎอยู่ในซูเราะฮ์ อัล-มุฏอฟฟิฟีนของอัลกุรอาน คำตรงข้ามของ ซิจญีน คือ อิลลีย์ยีน.
ศัพท์มูลวิทยา
ตัวคำที่เป็นคำคุณศัพท์หมายถึง "ดุดัน" หรือ "เข้มข้น" โดยแยกมาจากคำว่า S-J-N (س ج ن) ซึ่งมีความหมายใกล้เคียงกันกับคุก หรือการถูกจำคุกในภาษาอาหรับว่า ซิจน์ (سِجْن) ที่มีต้นตอเดียวกัน
คำนี้ปรากฎอยู่ในซูเราะฮ์ยูซุฟในช่วงที่ยูซุฟถูกจำคุก.
ธรรมเนียมชีอะฮ์
รายงานจากธรรมเนียมบางส่วนของชีอะฮ์ ศัตรูของอะฮ์ลุลบัยต์ถูกสร้างมาจากดิน ซิจญีน
การท่องเที่ยวในประเทศอาร์มีเนีย
การท่องเที่ยวในประเทศอาร์มีเนีย เป็นส่วนสำคัญของเศรษฐกิจอาร์มีเนียตั้งแต่คริสต์ทศวรรษ 1990 เมื่อมีนักท่องเที่ยวมาเยือนประเทศนี้เกินครึ่งล้านคนในทุกปี (ส่วนใหญ่เป็นกลุ่มชาติพันธุ์ชาวอาร์มีเนียจากการพลัดถิ่น) กระทรวงเศรษฐกิจอาร์เมเนียรายงานว่านักท่องเที่ยวต่างชาติส่วนใหญ่มาจากประเทศรัสเซีย, ประเทศในสหภาพยุโรป, สหรัฐ และอิหร่าน แม้ว่าประเทศอาร์เมเนียจะมีขนาดค่อนข้างเล็ก แต่ประเทศอาร์เมเนียก็มีแหล่งมรดกโลกขององค์การยูเนสโกถึงสี่แห่ง
แม้จะมีปัญหาภายในและภายนอก แต่จำนวนนักท่องเที่ยวที่เข้ามาก็เพิ่มขึ้นอย่างต่อเนื่องตั้งแต่ปี ค.ศ. 2007 เป็นต้นมา ส่วนปี ค.ศ. 2019 ได้มีนักท่องเที่ยวขาเข้าสูงเป็นประวัติการณ์กว่า 1.9 ล้านคน นักท่องเที่ยวส่วนใหญ่มุ่งเน้นการเดินทางของพวกเขาในเยเรวานซึ่งเป็นเมืองหลว งซึ่งเป็นที่ตั้งของบริษัทตัวแทนการท่องเที่ยว, สถานที่ท่องเที่ยว และโรงแรมส่วนใหญ่
กิจกรรมกลางแจ้ง, การเที่ยวชมสถานที่ และการท่องเที่ยวทางธรรมชาติดูเหมือนจะเป็นสถานที่ท่องเที่ยวหลัก ส่วนซากาดซอร์, เจอร์มุก, ดิลิยัน เป็นที่รู้จักกันในฐานะรีสอร์ตบนภูเขา ซึ่งอยู่นอกเมืองหลวง โดยนักท่องเที่ยวพักที่โรงแรมในเมืองเหล่านั้นเพื่อที่จะมีส่วนร่วมในการเดินทางท่องเที่ยวในประเทศอาร์มีเนียทั้งหมดโดยไม่ต้องกลับไปเยเรวานทุกวัน การเดินทางท่องเที่ยวแบบคลาสสิกไปยังประเทศอาร์เมเนียไม่เพียงแต่เป็นที่นิยมในหมู่นักท่องเที่ยวเท่านั้น แต่ยังรวมถึงประชากรในประเทศด้วย นอกจากนี้ ยังมีการปีนเขา, การตั้งแคมป์, การเดินเที่ยวระยะไกล และกิจกรรมกลางแจ้งประเภทอื่น ๆ
ตั้งแต่ปี ค.ศ. 2015
ในเดือนกุมภาพันธ์ ค.ศ. 2020 องค์การการท่องเที่ยวโลกของสหประชาชาติรายงานว่าอาร์เมเนียเป็นหนึ่งในสถานที่ท่องเที่ยวที่เติบโตเร็วที่สุดในโลกตามสถิติล่าสุด ตามข้อมูลที่รวบรวม ประเทศอาร์เมเนียอยู่ในอันดับที่ 12 ด้วยการเติบโต 14.4 เปอร์เซ็นต์ในรายชื่อ 20 ประเทศที่เติบโตเร็วที่สุดสำหรับการท่องเที่ยว
เลอกูตีดียงซึ่งเป็นนิตยสารภาษาฝรั่งเศสได้กล่าวถึงประเทศอาร์เมเนียว่าเป็นจุดหมายปลายทางที่ได้รับความนิยมมากที่สุดในปี ค.ศ. 2020
ส่วนเยเรวานได้รับการรวมอยู่ใน 10 จุดหมายปลายทางยอดนิยมของ Booking.com ในปี ค.ศ. 2020
การคาดหมายคงชีพ
ในประเทศที่มีอัตราตายทารกสูง การคาดหมายคงชีพเมื่อคลอดไวสูงต่ออัตราตายในช่วงขวบปีแรก ๆ ของชีวิต เพราะความไวต่อภาวะการตายของทารกนี้ การคาดหมายคงชีพเมื่ออายุศูนย์ปีธรรมดาจึงอาจทำให้การตีความรวมผิดพลาดได้ ลวงให้เชื่อว่าประชากรที่มีอายุขัยรวมต่ำจะต้องมีสัดส่วนประชากรสูงอายุน้อย ตัวอย่างเช่น ประชากรคงที่สมมุติซึ่งประชากรครึ่งหนึ่งเสียชีวิตก่อนอายุห้าปี แต่ที่เหลือเสียชีวิตเมื่ออายุ 70 ปีพอดี การคาดหมายคงชีพเมื่ออายุศูนย์ปีจะอยู่ที่ประมาณ 36 ปี ขณะที่ราว 25% ของประชากรจะมีอายุระหว่าง 50 ถึง 70 ปี การวัดอีกอย่างหนึ่ง เช่น การคาดหมายคงชีพที่อายุ 5 ปี (e5) สามารถใช้แยกผลภาวะการตายของทารกเพื่อวัดอัตราตายโดยรวมธรรมดานอกเหนือจากวัยเด็กตอนต้น ในประชากรสมมุติข้างต้น การคาดหมายคงชีพเมื่ออายุ 5 ปีจะเพิ่มอีก 65 ปี การวัดประชากรรวมกลุ่ม เช่น สัดส่วนประชากรในกลุ่มอายุต่าง ๆ ยังควรใช้ร่วมกับการวัดยึดปัจเจกบุคคลอย่างการคาดหมายคงชีพรูปนัยเมื่อวิเคราะห์โครงสร้างและพลวัตประชากร
มิสเตอร์อินเตอร์เนชันแนล 2018
มิสเตอร์อินเตอร์เนชันแนล 2018 (Mister International 2018) เป็นการจัดการประกวดมิสเตอร์อินเตอร์เนชันแนลครั้งที่ 12 จัดเมื่อวันที่ 30 เมษายน ค.ศ. 2018 ณ โรงละครแห่งชาติย่างกุ้ง, ย่างกุ้ง, ประเทศพม่า โดย พอล อิสกันดาร์ มิสเตอร์อินเตอร์เนชันแนล 2016 มอบตำแหน่งให้แก่ อี ซึง-ฮวัน จากประเทศเกาหลีเป็นมิสเตอร์อินเตอร์เนชันแนลคนใหม่
ผู้เข้าประกวด
36 ผู้เข้าประกวดที่ได้รับการยืนยัน:
กลับมาเข้าร่วม
เข้าร่วมการประกวดครั้งล่าสุดในปี ค.ศ. 2013:
เข้าร่วมการประกวดครั้งล่าสุดในปี ค.ศ. 2015:
พิพิธภัณฑ์แพร์กามอน
พิพิธภัณฑ์แพร์กามอน (Pergamonmuseum; ) เป็นอาคารอนุรักษ์บนเกาะพิพิธภัณฑ์ในย่านมิตเตอ เบอร์ลิน ประเทศเยอรมนี สร้างขึ้นในระหว่างปี 1910 ถึง 1930 ตามพระราชดำริของกษัตริย์วิลเฮล์มที่สอง ตามแปลนที่ออกแบบโดยอัลเฟรด เมสเซล และ ลูดวิก ฮอฟมันน์ ด้วยสถาปัตยกรรมแบบคลาสสิกลดทอน พิพิธภัณฑ์ในฐานะส่วนหนึ่งของหมู่พิพิธภัณฑ์บนเกาะพิพิธภัณฑ์ ได้รับการขึ้นทะเบียนเป็นแหล่งมรดกโลกโดยยูเนสโก ในปี 1999 สมบัติจัดแสดงชิ้นสำคัญของพิพิธภัณฑ์รวมถึง แท่นบูชาเพอร์กามอน, ประตูตลาดมีเลตุส, ประตูอิชตาร์และเส้นทางมุ่งสู่ประตูจากบาบิโลน, ฟาซาดมชัตตา, ห้องอาเลปโป และชิ้นส่วนประติมากรรมมหากาพย์กิลกาเมช
นับตั้งแต่ปี 2014 มา อาคารบางส่วนปิดปรับปรุง โดยส่วนของแท่นบูชาเพอร์กามอนคาดว่าจะแล้วเสร็จในปี 2025 กระนั้นมีประกาศในเดือนมีนาคมว่าจะปิดเข้าชมนับตั้งแต่เดือนพฤศจิกายน 2023 เป็นต้นไปเพื่อทำการบำรุงรักษาในองค์รวมซึ่งจำเป็นอย่างมาก และคาดการณ์ว่าจะเปิดอีกครั้งในปี 2027 เป็นอย่างน้อย
คามิลล่า กิตติวัฒน์
คามิลล่า กิตติวัฒน์ (เกิด 22 กันยายน พ.ศ. 2538) ชื่อเล่น มิลลี่ เป็นนักแสดงหญิงลูกครึ่งไทย-เยอรมันและเชื้อสายจีน มีชื่อเสียงจากบท “พรเพ็ญ“ จากละครเรื่อง บ้านศิลาแดง โดยปัจจุบันคามิลล่าหมดสัญญากับทางสถานีโทรทัศน์สีกองทัพบกช่อง 7 และ โพลีพลัส แล้วเมื่อ พ.ศ. 2560 โดยเป็นนักแสดงอิสระระยะหนึ่ง ก่อนจะเข้ามาเซ็นสัญญาเป็นนักแสดงสังกัด เดอะ วัน เอ็นเตอร์ไพรส์ เต็มตัวใน พ.ศ. 2561 โดยที่คามิลล่ามีน้องสาวฝาแฝดอีกหนึ่งคนคือ นิโคล กิตติวัฒน์ ซึ่งเป็นนักแสดงเหมือนกัน
ประวัติ
คามิลล่า กิตติวัฒน์ หรือ มิลลี่ เกิดเมื่อวันที่ 22 กันยายน พ.ศ. 2538 เป็นบุตรสาวฝาแฝดของ รุ่งนภา กิตติวัฒน์ อดีตนางแบบชื่อดัง โดยคามิลล่าเป็นแฝดผู้พี่และนิโคลเป็นแฝดผู้น้อง ทั้งสองคนเกิดและใช้ชีวิตอยู่ที่ฮ่องกงจนถึงอายุ 7 ขวบก่อนจะย้ายกลับมาอยู่ที่ประเทศไทย ตั้งแต่เด็กทั้งคามิลล่าและนิโคล ก็ได้มีโอกาสเข้ามาทำงานหรือออกงานสังคมกับคุณแม่บ้าง เช่น ออกงานสังคม ออกอีเว้นท์ ถ่ายแบบ เล่นโฆษณา จนเริ่มมีคนในวงการสนใจติดต่อให้ออกอีเว้นท์ เล่นมิวสิควิดีโอ ถ่ายนิตยสาร เป็นต้น และจนในที่สุดได้มีผลงานละครเรื่องแรกกับทางช่อง 7 คือเรื่อง บ้านศิลาแดงในปี พ.ศ. 2558 โดยในละครทั้งคู่ก็รับบทเป็นพี่น้องฝาแฝดกันคือ เพ็ญพร และ พรเพ็ญ
ซูเปอร์โชว์ดาวน์ (2020)
ซูเปอร์โชว์ดาวน์ (2020) (Super ShowDown (2020)) เป็นการแสดงมวยปล้ำอาชีพแบบ เพย์-เพอร์-วิว (PPV) และรายการของ ดับเบิลยูดับเบิลยูอี เน็ตเวิร์ค จัดโดย ดับเบิลยูดับเบิลยูอี สำหรับค่ายรอว์ และ สแมคดาวน์ จัดขึ้นเมื่อวันที่ 27 กุมภาพันธ์ 2020 ณ.Mohammed Abdu Arena On The Boulevard ในเมืองในเมืองรียาด, ประเทศซาอุดีอาระเบีย
ทีปศิขา นาคปาล
ทีปศิขา นาคปาล (दीपशिखा नागपाल; เกิดวันที่ 20 สิงหาคม 1977) เป็นนักแสดงหญิง และ ผู้กำกับภาพยนตร์ชาวอินเดีย เธอได้รับเสียงชื่นชมในอุตสาหกรรมภาพยนตร์ภาษาฮินดีหลังจากภาพยนตร์เรื่อง Koyla ออกฉาย เธอยังเคยร่วมแสดงในภาพยนตร์บอลลีวูดเรื่อง Dhoom Dhadaka คู่กับ Satish Kaushik เธอยังเคยแสดงในภาพยนตร์ภาษาทมิฬและละครทางทีวีอีกหลายเรื่อง
ประวัติ
เธอแต่งงานกับ Jeet Upendra และมีลูกด้วยกัน 2 คน แต่หลังจากนั้นอีก 10 ปี เธอก็หย่าร้างไป ในเดือนมกราคม ปี 2012 เธอได้แต่งงานกับ Keshav Arora ที่เมืองอินเทาร์ นักแสดงชายที่ร่วมแสดในภาพยนตร์ที่เธอกำกับเรื่อง Yeh Dooriyan.
สมเด็จกรมขุนนโรดม สิริวุธ
สมเด็จกรมขุนนโรดม สิริวุธ (His Royal Highness Norodom Sirivudh) ประสูติเมื่อวันที่ 8 มิถุนายน 2494 ณ กรุงพนมเปญ ประเทศกัมพูชา เป็นพระราชโอรสพระองค์ที่ 3 ใน พระบาทสมเด็จพระนโรดม สุรามฤต และ คุณเทพกัญญาโสภา (คิม อันยิป) มีพระเชษฐภคินีร่วมพระอุทร 1 พระองค์คือ พระองค์เจ้านโรดม วิชรา เป็นพระราชอนุชาต่างพระราชชนีของ พระบาทสมเด็จพระนโรดม สีหนุ และเป็นพระราชปิตุลา (อาชาย) ใน พระบาทสมเด็จพระบรมนาถ นโรดม สีหมุนี รัชกาลปัจจุบัน พระองค์ทรงดำรงตำแหน่งทางการเมืองของประเทศ อาทิ รัฐมนตรีว่าการกระทรวงต่างประเทศตั้งแต่ปี 2536 - 2537 เป็นสมาชิกกิตติมศักดิ์ของ พรรคฟุนซินเปก และดำรงตำแหน่งรองนายกรัฐมนตรีในปี 2547 - 2549 พระองค์ยังร่วมมือกับ ซาร์ เคง นักการเมืองของประเทศ ในการผนึกกระทรวงมหาไผท และ กระทรวงอื่นๆ เพื่อให้ง่ายต่อการทำงาน
ด้านชีวิตครอบครัว พระองค์เสกสมรสกับ นักนางนโรดม วาศนาดีวา สิริวุธ มีพระบุตรดังนี้
วชิระกฤช พุกพบสุข
วชิระกฤช พุกพบสุข หรือ ขลุ่ย เกิดเมื่อวันที่ 27 มกราคม พ.ศ. 2525 จบมัธยมศึกษาจาก โรงเรียนนวมินทราชูทิศ พายัพ เชียงใหม่ จบระดับอุดมศึกษาจาก Tokyo Visual Arts College JAPAN, Photography ประเทศญี่ปุ่น
ขลุ่ยเกิดที่จังหวัดสงขลา แต่ย้ายมาเติบโตที่จังหวัดเชียงใหม่ ในสมัยเรืยนแม้จะเป็นเด็กกิจกรรมแต่ก็เป็นคนตั้งใจเรียน หลังจบชั้นมัธยมศึกษาปีที่ 6 จึงได้รับทุนการศึกษาเพื่อไปศึกษาต่อที่ประเทศญี่ปุ่น ด้านการถ่ายภาพ หลังจากเรียนจบก็มีโอกาสได้ทำงานด้านถ่ายที่ประเทศญี่ปุ่นอีกด้วย ทำให้ขลุ่ยมีความสามารถด้านภาษาญี่ปุ่นทั้งฟัง พูด อ่าน เขียน เป็นอย่างดี หลังจากกลับมาประเทศไทย ก็เริ่มมีโอกาสได้เริ่มทำงานด้านดนตรีที่ตัวเองรักและสนใจ โดยปัจจุบัน ขลุ่ยได้สังกัดค่ายสนามหลวงมิวสิก ค่ายในเครือ GMM Grammy ซึ่งนอกเหนือจากมีผลงานเพลงออกมา ยังรับหน้าที่เป็นพิธีกรอีกด้วย
พรพิพัฒน์ เบญญศรี
พลเอก พรพิพัฒน์ เบญญศรี (เกิด 17 มีนาคม พ.ศ. 2503) เป็นนายพลชาวไทย เคยดำรงตำแหน่งผู้บัญชาการทหารสูงสุด ในปี พ.ศ. 2561 เสนาธิการทหาร ในปี พ.ศ. 2560 และเป็นรองเสนาธิการทหาร ในปี พ.ศ. 2559 รวมทั้งเคยเป็นสมาชิกคณะรักษาความสงบแห่งชาติและสมาชิกวุฒิสภาไทยด้วย
ประวัติ
พลเอก พรพิพัฒน์ เบญญศรี เกิดเมื่อวันที่ 17 มีนาคม พ.ศ. 2503 ณ กรุงเทพมหานคร เป็นบุตรคนที่ 3 ในจำนวนพี่น้อง 3 คน ของสมศักดิ์และสมุน เบญญศรี ได้สมรสกับ จิราพรรณ สกุลเดิม ดีบุญมี ณ ชุมแพ มีบุตรชาย 2 คน คือ ณพัฒน์ เบญญศรี และณพน เบญญศรี
ประวัติการรับราชการ
หลังจากสำเร็จการศึกษาจากโรงเรียนนายร้อยพระจุลจอมเกล้า รุ่นที่ 29 เมื่อปี พ.ศ. 2525 ท่านได้เลือกรับราชการที่ กองพันทหารราบที่ 3 กรมทหารราบที่ 11 รักษาพระองค์ ตลอดระยะเวลาที่รับราชการอยู่นั้น ท่านได้สั่งสมประสบการณ์และศึกษาเพิ่มพูนความรู้จากการปฏิบัติหน้าที่ ทั้งในสายงานปกติ และการปฏิบัติราชการสนามชายแดนอย่างสม่ำเสมอ
นอกจากนั้น ยังได้ร่วมปฏิบัติงานร่วมกับนานาชาติ ในกองกำลังเฉพาะกิจร่วมของกองทัพไทยอีกด้วย จากการที่ท่านมีความมานะมุ่งมั่นและรับผิดชอบต่องานในหน้าที่ที่ได้รับมอบหมายเป็นอย่างดียิ่ง เป็นที่ประจักษ์และยอมรับจากผู้บังคับบัญชาและผู้ใต้บังคับบัญชาในทุกระดับ ทำให้มีความเจริญก้าวหน้าในหน้าที่ราชการมาตามลำดับ
จากผลการปฏิบัติงานตลอดระยะเวลาของการรับราชการ ที่มีปณิธานอันแน่วแน่ ประกอบกับความมุ่งมั่นและตั้งใจ ในการปฏิบัติงานตามที่ได้รับมอบหมาย จนเป็นผลสำเร็จมาอย่างต่อเนื่องเกิดประโยชน์ต่อกองทัพไทยและประเทศชาติอย่างเป็นรูปธรรม จนเป็นที่ยอมรับและเชื่อถือจากผู้บังคับบัญชา ตลอดจนได้รับการยอมรับจากหน่วยงานและกำลังพลในกองทัพไทย รวมทั้งส่วนราชการอื่น ๆ ทั้งในประเทศและระดับนานาชาติ
อีกทั้ง ยังได้แสดงออกถึงความจงรักภักดีต่อสถาบันชาติ ศาสนา พระมหากษัตริย์ เป็นหลักสำคัญในการทำงาน จึงได้รับพระมหากรุณาธิคุณโปรดเกล้าฯ ให้ดำรงตำแหน่งสำคัญระดับสูง อาทิเช่น รองเสนาธิการทหาร เสนาธิการทหาร และได้รับพระมหากรุณาธิคุณโปรดเกล้าฯ ให้ดำรงตำแหน่ง ผู้บัญชาการทหารสูงสุด ท่านที่ 33 ตั้งแต่วันที่ 1 ตุลาคม พ.ศ. 2561 จนถึงปัจจุบัน
บทบาทที่เกี่ยวข้องกับวิกฤติทางการเมือง
พลเอก พรพิพัฒน์  เบญญศรี ได้ดำรงตำแหน่ง ผู้บัญชาการทหารสูงสุด เป็นอดีตสมาชิกคณะรักษาความสงบแห่งชาติและอดีตสมาชิกวุฒิสภาไทย เป็นหัวหน้าศูนย์การแก้ไขสถานการณ์ฉุกเฉินด้านความมั่นคง เป็นหัวหน้าผู้รับผิดชอบในการแก้ไขสถานการณ์ฉุกเฉินในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19) เป็นกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19) กรรมการในคณะกรรมการสถาบันเทคโนโลยีป้องกันประเทศ กรรมการในคณะกรรมการฝ่ายโครงการและกิจกรรมเฉลิมพระเกียรติ เนื่องในโอกาศมหามงคลพระราชพิธีราชาภิเษก พุทธศักราช 2562 ประธานคณะอนุกรรมการฝ่ายจัดขบวนพระยุหยาตราทางสถลมารถ กรรมการในคณะอำนวยการการจัดงานพระราชพิธีบรมราชาภิเษก กรรมการในคณะกรรมการโครงการราชทัณฑ์ปันสุข ทำความดีด้วยหัวใจ
ความภาคภูมิใจและเกียรติยศในการรับราชการ (บทบาทอื่น ๆ)
ตลอดระยะเวลาของการรับราชการ ท่านมีความภาคภูมิใจในการทำหน้าที่ในทุกตำแหน่งที่ได้รับมอบหมาย โดยผลงานที่สำคัญในช่วงชีวิตของการรับราชการที่ผ่านมา อาทิเช่น
เมื่อครั้งดำรงตำแหน่ง ผู้อำนวยการกองยุทธการ หน่วยบัญชาการทหารพัฒนา ท่านเป็นผู้จัดทำโครงสร้างการจัดและอัตราของหน่วยบัญชาการทหารพัฒนา ที่ยังคงใช้อยู่ในปัจจุบัน รวมทั้งได้จัดทำแผนแม่บทการพัฒนาประเทศบริเวณตำบลตามแนวชายแดนขึ้นเป็นฉบับแรก
การดำรงตำแหน่ง ผู้บัญชาการโรงเรียนเตรียมทหาร ซึ่งเป็นยุคที่มีความเปลี่ยนแปลงทั้งปัจจัยภายนอกและปัจจัยภายในอย่างมากมาย ต้องเผชิญกับความท้าทายนานับประการ แต่ด้วยความสามารถอย่างท่าน ได้ดำเนินการผลิตนักเรียนเตรียมทหารให้เป็นทั้งคนเก่ง คนดี และมีอุดมการณ์ ด้วยกระบวนการสร้างนักเรียนเตรียมทหาร ให้เป็นผู้มีคุณธรรมและจริยธรรม รวมทั้งเป็นผู้มีจิตวิญญาณที่มุ่งมั่น อดทนในสิ่งที่ผู้อื่นอดทนได้ยาก เสียสละในสิ่งที่ผู้อื่นเสียสละได้ยาก การรู้จักเลือทำในสิ่งที่ถูกต้องเสมอ แม้การกระทำนั้นจะยากลำบากก็ตาม เพื่อเป็นกำลังหลักที่สำคัญในการดูแลปกป้องประเทศชาติ อันเป็นการผลิตนักเรียนเตรียมทหารให้มีความเป็นมาตรฐานอย่างยั่งยืน
การดำรงตำแหน่ง ปลัดบัญชีทหาร ท่านได้ปรับปรุงและพัฒนาระบบการปฏิบัติงานด้านการปลัดบัญชี ได้ยึดถือเป็นแนวทางในการปฏิบัติงานมาจนถึงปัจจุบัน โดยมีผลงานในเชิงประจักษ์ จนทำให้ได้รับรางวัล “การพัฒนาการบริการที่เป็นเลิศ” ของคณะกรรมการการพัฒนาระบบราชการ ถึง 2 ปีซ้อน
ในสมัยที่ท่านดำรงตำแหน่งผู้บัญชาการทหารสูงสุด ได้รับพระบรมราชานุญาตให้จัดพิธีสวนสนามถวายสัตย์ปฏิญาณของทหาร – ตำรวจ เนื่องในพระราชพิธีบรมราชาภิเษก พ.ศ. 2562 และวันกองทัพไทย โดยพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดำเนินทรงเป็นองค์ประธานในพิธี ซึ่งนับเป็นการสวนสนามครั้งยิ่งใหญ่ครั้งแรกในรัชสมัยปัจจุบัน
นอกจากนั้นยังได้ประธานการจัดการแข่งขันการแสดงการฝึกทางทหารประกอบดนตรี “ราชวัลลภเริงระบำ” และการแข่งขันกองทหารเกียรติยศ โดยสมเด็จพระนางเจ้าฯ พระบรมราชินี เสด็จพระราชดำเนินแทนพระองค์ทอดพระเนตรการแสดง
รีวอิจิ ซากาโมโตะ
ภาพยนตร์เรื่อง Merry Christmas Mr. Lawrence ในปี 1983 เป็นหนึ่งในผลงานแจ้งเกิดของเขาในฐานะผู้ประพันธ์ดนตรีประกอบและนักแสดง ภาพยนตร์ได้รับรางวัลแบฟตา และเพลงธีมหลักของเพลงก็ถูกนำไปดัดแปลงเป็นเพลงป๊อปที่ชื่อว่า "Forbidden Colours" ซึ่งโด่งดังในระดับโลก ในฐานะนักประพันธ์เพลง ซากาโมโตะได้รับรางวัลมากมาย อาทิ รางวัลลูกโลกทองคำ, รางวัลแกรมมี และ รางวัลออสการ์ จากภาพยนตร์เรื่อง จักรพรรดิโลกไม่ลืม ในปี 2009 เขาได้รับมอบเครื่องรัฐอิสริยาภรณ์ศิลปะและวรรณกรรม จากรัฐบาลฝรั่งเศส นอกเหนือไปจากนี้ ซากาโมโตะ ยังเป็นผู้ประพันธ์เพลงของ อนิเมะ และ วีดีโอเกม หลายเรื่อง
พรพิพัฒน์ เบญญศรี
COVID-19
ในสถานะเป็นหัวหน้าศูนย์ปฏิบัติการแก้ไขสถานการณ์ฉุกเฉินด้านความมั่นคง กรณีวิกฤตการเกิดการแพร่ระบาดของโรคติดเชื้อไวรัส COVID – 19 ในทั่วทุกภูมิภาคของประเทศไทย ท่านใช้ความรู้ความสามารถให้หน่วยสามารถปฏิบัติงานได้เต็มศักยภาพ จนสามารถผ่านข้อจำกัด และการเปลี่ยนแปลงจากปัญหาความมั่นคงจากวิกฤตการเกิดกรแพร่ระบาดของเชื้อไวรัส COVID – 19 จนเป็นที่ยอมรับทั้งชาวไทยและต่างประเทศอย่างต่อเนื่อง
บิลลี ไอลิช
บิลลี ไอลิช ไพเรต เบร์ด โอคอนเนลล์ (Billie Eilish Pirate Baird O'Connell; เกิด 18 ธันวาคม พ.ศ. 2544) เป็นนักร้อง-นักแต่งเพลง ชาวอเมริกัน เป็นที่รู้จักในปี พ.ศ. 2559 หลังออกซิงเกิลเปิดตัวซิงเกิลแรก "Ocean Eyes" ที่เผยแพร่ทางซาวด์คลาวด์ ต่อมาซิงเกิลออกวางขายอีกครั้งภายใต้สังกัดดาร์กรูมและอินเทอร์สโคปเรเคิดส์
อีพีแรกของเธอ Don't Smile at Me (พ.ศ. 2560) ติดในท็อป 15 ในสหรัฐอเมริกา สหราชอาณาจักร แคนาดา และออสเตรเลีย และตามมาด้วยซิงเกิล "Bellyache" ไอลิชยังได้ร่วมงานกับนักร้องชาวอเมริกัน คาลิด ในซิงเกิล "Lovely" ออกจำหน่ายในเดือนเมษายน พ.ศ. 2560 และอยู่ในอัลบั้มเพลงประกอบภาพยนตร์ในฤดูกาลที่ 2 ของซีรีส์ 13 Reasons Why
สตูดิโออัลบั้มแรก เป็นสตูดิโออัลบั้มเปิดตัวที่ชื่อ เวนวีออลฟอลอสลีป, แวร์ดูวีโก? (พ.ศ. 2562) ขึ้นอันดับ 1 บนบิลบอร์ด 200 รวมถึงสหราชอาณาจักร แคนาดาและออสเตรเลีย อัลบั้มมี 4 ซิงเกิลที่ติดใน 40 อันดับของอเมริกา คือ "เวนเดอะปาร์ตี้ส์โอเวอร์", "เบอรี่เอเฟรนด์", "วิชยูเวอร์เกย์", และ "แบดกาย"
ใน พ.ศ. 2563 ไอลิชได้ร่วมเขียน และร้องเพลง "โนไทม์ทูดาย" สำหรับเป็นเพลงประกอบภาพยนตร์เจมส์ บอนด์ในชื่อเดียวกัน และได้ออกซิงเกิล"เอเวอรี่ติงไอวอนเทด", "มายฟิวเจอร์", "แดร์ฟอร์ไอแอม", และ "ยัวร์พาวเวอร์"
ต่อมาในวันที่ 30 กรกฎาคม พ.ศ. 2564 ไอลิชได้ปล่อยสตูดิโออัลบั้มลำดับที่สองมาในชื่อ แฮปปีเออร์แดนเอฟเวอร์ ซึ่งประกอบด้วยเพลง 16 เพลง ซึ่งมี 3 เพลงที่ไอลิชได้ออกเป็นซิงเกิลก่อนหน้านี้แล้ว ได้แก่ มายฟิวเจอร์, แดร์ฟอร์ไอแอม และยัวร์พาวเวอร์
จากข้อมูลของ RIAA ไอลิชได้รับรางวัลแผ่นเสียงทองคำ 7 แผ่น และแผ่นเสียงทองคำ 2 แผ่น จากการจำหน่ายซิงเกิล
ชีวิตช่วงแรก
บิลลี ไอลิช ไพเรต เบร์ด โอคอนเนลล์ เกิดวันที่ 18 ธันวาคม พ.ศ. 2544 ณ ลอสแอนเจลิส รัฐแคลิฟอร์เนีย สหรัฐอเมริกา, เธอเป็นลูกสาวของ แม็กกี้ เบร์ด และ แพทริค โอคอนเนลล์ โดยทั้งคู่ก็มีชื่ออยู่ในวงการบันเทิงเช่นเดียวกัน. เธอมีบรรพบุรุษเป็นชาวไอริช และชาวสกอตแลนด์ ("ไอลิช" มาจากภาษาไอริช ที่หมายความว่า "เอลิซาเบธ") และเติบโตที่ Highland Park ใน ลอสแอนเจลิส เธอได้รับการศึกษาที่บ้านจนอายุ 8 ปีเธอจึงได้เข้าร่วม Los Angeles Children's Chorus ทำให้เธอได้เริ่มร้องเพลงตั้งแต่ยังเด็ก และเริ่มเขียนเพลงตั้งแต่อายุ 11 ปี โดยมีพี่ชายของเธอ Finneas O'Connell ที่ได้เริ่มเขียนเพลง พร้อมกับโปรดิวเพลงของตัวเองให้กับวงของเขาไปก่อนหน้าแล้ว
ศึกอลวนต่างดาวป่วนโลก
ศึกอลวนต่างดาวป่วนโลก เป็นซีรีส์มังงะญี่ปุ่น เขียนเรื่องและวาดภาพโดยซาโตชิ มิซูกามิ ตีพิมพ์ในนิตยสาร Young King OURs นิตยสารมังงะแนวเซเน็งของสำนักพิมพ์โชเน็งโกโฮชะตั้งแต่เดือนเมษายน พ.ศ. 2548 ถึงสิงหาคม พ.ศ. 2553 และรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 10 เล่ม มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ได้รับการดัดแปลงเป็นซีรีส์อนิเมะโทรทัศน์โดยสตูดิโอ NAZ ออกอากาศตั้งแต่เดือนกรกฎาคมถึงธันวาคม พ.ศ. 2565 ทางผังรายการ Animeism
กัมปงเซอรานี
กัมปงเซอรานี (Kampong Serani "บ้านลูกครึ่งฝรั่งคริสตัง") เป็นย่านอยู่อาศัยตั้งอยู่เขตปูเลาตีกุซ เมืองจอร์จทาวน์ รัฐปีนัง ประเทศมาเลเซีย ตั้งอยู่ห่างจากตัวเมืองจอร์จทาวน์ 3.1 กิโลเมตร กัมปงเซอรานีถูกขนาบโดยวิทยาลัยอเวนิวทางทิศตะวันตกและตรอกเลนโดรทางทิศตะวันออก
ที่นี่เป็นแหล่งอาศัยของชาวยูเรเชียที่ลี้ภัยศาสนาจากภูเก็ตเมื่อต้นคริสต์ศตวรรษที่ 19 ทว่าการพัฒนาพื้นที่ให้กลายเป็นย่านที่พักอันทันสมัยในคริสต์ทศวรรษที่ 1990 ทำให้ชาวยูเรเชียอพยพออกไปอาศัยที่อื่นในจอร์จทาวน์ แม้จะถูกพัฒนาพื้นที่ไปบ้างแล้ว แต่พื้นที่โดยรอบยังคงรักษาลักษณะเฉพาะของความเป็นยูเรเชียและเป็นที่ตั้งของสมาคมยูเรเชียปีนัง
ประวัติ
ชาวยูเรเชียผู้ลี้ภัยทางศาสนาจากภูเก็ตในรัชกาลสมเด็จพระเจ้ากรุงธนบุรีอพยพเข้าสู่เกอดะฮ์พร้อมกับฟรานซิส ไลต์ใน ค.ศ. 1786 ก่อนเคลื่อนย้ายเข้าไปตั้งชุมชนที่ปูเลาตีกุซใน ค.ศ. 1811 โดยเรียกชุมชนนี้ว่า กัมปงเซอรานี ชาวยูเรเชียจากสยามซึ่งส่วนใหญ่นับถือศาสนาคริสต์นิกายโรมันคาทอลิก ได้สร้างโบสถ์แม่พระปฏิสนธินิรมลเป็นศูนย์กลางประจำชุมชน ติดกับโบสถ์เป็นสามเณราลัยหรือวิทยาลัยกลางคาทอลิก สร้างตั้งแต่ ค.ศ. 1808 ชาวยูเรเชียเชื้อสายสยามเหล่านี้จะสื่อสารกันด้วยภาษาอังกฤษ ที่ปะปนกับภาษาโปรตุเกส ไทย และมลายู
ปลายคริสต์ศตวรรษที่ 20 มีการจัดสรรที่ดินของกัมปงเซอรานีเพื่อพัฒนา ชาวยูเรเชียจึงทำการประท้วงและต่อต้าน กระทั่ง ค.ศ. 1994 มีการปรับหน้าดินเพื่อก่อสร้างอาคารโดยสมบูรณ์ อาคารพาณิชย์และคอนโดมิเนียมหรูตั้งตระหง่านอยู่บนที่ดินกัมปงเซอรานี อย่างไรก็ตามชื่อถนนยังหลงเหลืออิทธิพลของยูเรเชียอยู่ เช่น ตรอกเลนโดรและตรอกคอลเลจ และสมาคมยูเรเชียปีนังยังคงตั้งอยู่ที่ชุมชนนี้ไม่ย้ายไปไหน
โรส เรด
โรส เรด (หรือรู้จักกันในชื่อStephen King's Rose Red) โดยเป็นมินิซีรีส์ทางโทรทัศน์ สยองขวัญ เรื่องราวของบ้านหลังหนึ่งที่มีความลับมากมายโดยมี จอยช์ เรียดอนน์ และ ลูกทีมผู้มีพลังพิเศษของเธอ มาค้นหาความลับของบ้านหลังนี้โดยหนังเรื่องนี้ถูกฉายใน อเมริกา ปี 2002
ฟึสเซิน
ฟึสเซิน (Füssen) เป็นเมืองชนบทในรัฐไบเอิร์น ประเทศเยอรมนี ในเขตอ็อสท์อัลก็อย (Ostallgäu) ตั้งอยู่ห่างจากชายแดนประเทศออสเตรียไปทางทิศเหนือ 5 กิโลเมตร เมืองมีประชากร 14,631 คน เป็นที่รู้จักด้านอุตสาหกรรมผลิตไวโอลิน
เอลีซา โบนาปาร์ต
มารี แอน เอลีซา โบนาปาร์ต (Marie Anne Elisa Bonaparte) เป็นเจ้าหญิงฝรั่งเศสและเป็นน้องสาวของนโปเลียน โบนาปาร์ต ซึ่งภายหลังการปราบดาภิเศษของพี่ชายเป็นจักรพรรดิแห่งฝรั่งเศส เธอก็ได้รับยศเป็นเจ้าหญิงผู้ครองลุคคาและปีอมบีโน (อันเป็นนครรัฐขนาดเล็กในอิตาลี) และเป็นแกรนด์ดัชเชสแห่งตอสคานา
เอลีซาถือเป็นผู้หญิงเพียงคนเดียวในบรรดาพี่น้องโบนาปาร์ตที่มีอำนาจทางการเมืองอย่างแท้จริง ในขณะที่น้องสาวคนอื่นได้รับยศที่ตั้งไว้เป็นเกียรติยศเท่านั้น เนื่องจากโดยปกติ นโปเลียนไม่ชอบให้สตรียุ่งเกี่ยวกับกิจการบ้านเมือง
เอลีซาเป็นบุตรคนที่สี่ และเป็นบุตรหญิงคนแรกของนายการ์โล บูโอนาปาร์เต กับนางเลตีเซีย ราโมลีโน เอลีซาป่วยเสียชีวิตในปี 1820 และถือเป็นคนเดียวในบรรดาพี่น้องที่ตายก่อนนโปเลียน
17771820
ประตูอิชทาร์
ประตูอิชทาร์ (Ishtar Gate) เป็นประตูลำดับที่แปดในนครบาบิโลนชั้นใน ปัจจุบันคือพื้นที่ฮิลละฮ์ แคว้นบาบิล ประเทศอิรัก สร้างขึ้นในราว 575 ปีก่อนคริสต์กาล โดยดำริของกษัตริย์เนบูชัดเนซซาร์ที่สองเพื่อเป็นประตูเมืองทางเหนือของนครชั้นใน ประตูนี้เป็นส่วนหนึ่งของกำแพงเมืองขนาดใหญ่ที่ประกอบด้วยทางเดินมุ่งหน้าสู่ตัวประตู
กษัตริย์เนบูชัดเนซซาร์ที่สอง (Nebuchadnezzar II) ครองราชย์ระหว่างปี 604–562 ปีก่อนคริสต์กาล ในรัชสมัยถือเป็นยุคทองของจักรวรรดิบาบิโลนใหม่ กษัตริย์เนบูชัดเนซซาร์ที่สองยังปรากฏในพระคัมภีร์ไบเบิลในฐานะผู้ยึดครองนครเยรูซาเลมได้ พระองค์มีพระราชดำริให้ก่อสร้างประตูขึ้น อุทิศแด่เทพีบาบิโลน นามว่า อิชทาร์ (Ishtar) ประตูสร้างขึ้นโดยใช้อิฐเคลือบและตกแต่งด้วยรูปนูนต่ำแสดง มูชยูชชู (มังกร), วัวป่าเอาโรช, สิงโต สับแถวกันไป สัตว์ทั้งสามชนิดนี้แทนเพทเจ้า มาร์ดุก, อาดัด และ อิชทาร์ ตามลำดับ
สถานทูตอิรักในปักกิ่งยังมีฟาซาดบางส่วนสร้างเลียนแบบจากประตูอิชทาร์ ฟาซาดของสถานทูตอิรักในอามมาน ประเทศจอร์แดน มีลักษณะคล้ายกับประตูอิชทาร์เช่นกัน
ฟูกูชิมะ มาซาโนริ
ฟูกูชิมะ มาซาโนริ (Fukushima Masanori (福島 正則)) เป็นไดเมียวชาวญี่ปุ่น ปกครองแคว้นศักดินาฮิโรชิมะ ในช่วงปลายยุคเซ็งโงกุถึงต้นยุคเอโดะ เป็นผู้ติดตามของโทโยโตมิ ฮิเดโยชิ ในยุทธการที่ชิซูงาตาเกะ หรือรู้จักในนามของหอกทั้ง 7 แห่งชิซูงาตาเกะ
พอยส์ออฟออทอริตี (รีมิกซ์)
"Pts.OF.Athrty" (อ่านออกเสียงว่า "พอยส์ออฟออทอริตี") เป็นเพลงรีมิกซ์ของ "พอยส์ออฟออทอริตี" โดยลิงคินพาร์ก เป็นซิงเกิลจากรีมิกซ์อัลบั้มชุดแรกของวง รีแอนิเมชัน ซิงเกิลนี้ประกอบด้วยเพลงในเวอร์ชันรีมิกซ์ของเพลงในอัลบั้ม ไฮบริดทีโอรี ได้แก่ "พอยส์ออฟออทอริตี", "ไฮโวลเทจ" และ "บายมายเซลฟ์" โดยเพลง "พอยส์ออฟออทอริตี" นี้รีมิกซ์โดย เจย์ กอร์ดอน จากวง ออร์จี
รายชื่อเพลง
เพลงทั้งหมดแต่งโดยลิงคินพาร์ก
ชูดไอสเตย์
"ชูดไอสเตย์" (Should I Stay) คือเพลงของ แกเบรียล นักร้องหญิงชาวอังกฤษ ถูกปล่อยออกมาเป็นซิงเกิลในปี พ.ศ. 2543 และเป็นซิงเกิลที่สี่และสุดท้ายที่ปล่อยออกมาจากอัลบั้ม ไรส์ เพลงนี้ติดอันดับที่ 13 ในชาร์ตซิงเกิลของสหราชอาณาจักร ซึ่งเป็นเพลงที่สี่จากอัลบั้มที่ติดท็อป 15 มิวสิควิดีโอสำหรับซิงเกิลนี้มีโทนภาพที่สื่ออารมณ์และบรรยากาศของเพลงได้ดีกว่าการเล่าเรื่องตรงๆ มีบางส่วนของเพลงที่ใช้เสียงแซมเพิ่ลเสียงจากเพลงประกอบรายการข่าว BBC News และในปี พ.ศ. 2547 เพลงนี้ถูกใช้เป็นเพลงประกอบละครเพลงของช่อง BBC เรื่อง Blackpool
วัดบางกะจะ
วัดบางกะจะ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลสำเภาล่ม อำเภอพระนครศรีอยุธยา จังหวัดพระนครศรีอยุธยา อาณาเขตพื้นที่เป็นที่ราบลุ่มริมฝั่งแม่น้ำเจ้าพระยาและแม่น้ำป่าสัก ตรงข้ามฝั่งแม่น้ำมองเห็นวัดพนัญเชิงแและป้อมเพชร บริเวณริมน้ำหน้าวัดเป็นหาดทรายมูลยาวตลอดแนว วัดนี้เป็นที่ตั้งค่ายของพม่าในสมัยอยุยา เพื่อต่อสู่กับทหารของสยามบริเวณป้อมเพชร
วัดบางกะจะ หรือ วัดใหม่บางกระจะ เดิมเรียก วัดท้ายแหลมบางกระจะ สร้างขึ้นเมื่อ พ.ศ. 2200 ได้รับพระราชทานวิสุงคามสีมา พ.ศ. 2210
อาคารเสนาสนะที่สำคัญ ได้แก่ ศาลาการเปรียญกว้าง 11 เมตร ยาว 20 เมตร หอสวดมนต์สร้างเมื่อ พ.ศ. 2519 เป็นอาคารเสริมเหล็ก ปูพื้นปาเก้ กุฏิสงฆ์จำนวน 9 หลัง เป็นอาคารไม้ 7 หลัง คอนกรีตเสริมเหล็ก 2 หลัง อุโบสถ วิหาร และเจดีย์ ตั้งอยู่บนเนินถมสูง มีกำแพงสี่เหลี่ยมล้อมรอบ ฐานกำแพงปั้นปูนเป็นรูปบัวคว่ำ หลังกำแพงปั้นปูนเป็นลอนซ้อนกัน 3 ลอน มุมกำแพงเป็นเสาหัวเม็ดทรงมัณฑ์ นวิหารที่เหลือเพียงผนังสกัดหลัง เจาะช่องแนวตั้งเรียงกันเป็นจังหวะ ภายในช่องเรียงอิฐเป็นรูปมะหวดเหลี่ยม ข้างหน้ามีแท่นตั้งเศียรพระพุทธรูปแบบทวารวดีทำด้วยหินทราย 3 เศียร พื้นที่ระหว่างวิหารกับอุโบสถมีเจดีย์ตั้งอยู่บนฐานสี่เหลี่ยมเข้าใจว่าเป็นลักษณะของเจดีย์แบบล้านนา อุโบสถสร้างใหม่ขนาดเล็กภายในมีพระประธานเป็นพระพุทธรูปหล่อขึ้นใหม่ปางมารวิชัย อยู่ในซุ้มเรือนแก้วแบบพระพุทธชินราช พระอัครสาวกทำด้วยปูนปั้นยืนประนมมือ อยู่ด้านซ้ายและขวา หลังพระประธานมีพระพุทธรูปปูนปั้นที่ชำรุดตั้งอยู่บนฐาน รอบอุโบสถมีใบเสมาทำด้วยหินชนวนตั้งอยู่เป็นระยะส่วนใบเสมาเก่าที่เหลืออยู่ทำด้วยหินทราย ตั้งพิงฐานใบเสมาใหม่
F4
F4 สามารถหมายถึง
รายชื่อผู้ได้รับรางวัลการกำกับศิลป์ยอดเยี่ยม รางวัลภาพยนตร์ไทย
รายชื่อผู้ได้รับรางวัลการกำกับศิลป์ยอดเยี่ยม การประกวดภาพยนตร์ไทย
พ.ศ. 2500 - 2509
ไม่มีข้อมูล ไม่มีข้อมูล
พ.ศ. 2540 - 2549
ไม่มีข้อมูล
รางวัลภาพยนตร์แห่งชาติ สุพรรณหงส์
ไม่มีข้อมูล ไม่มีข้อมูล ไม่มีข้อมูล
รางวัลชมรมวิจารณ์บันเทิง
ไม่มีข้อมูล
องคชาตมนุษย์
องคชาตของมนุษย์เป็นอวัยวะสอดใส่ระหว่างการสืบพันธุ์ภายนอก และทำหน้าที่เป็นท่อปัสสาวะในมนุษย์เพศชาย ส่วนหลัก ประกอบด้วย ราก (Root หรือ Radix) ลำตัว (Corpus) และ เนื้อเยื่อบุผิวองคชาต ประกอบด้วย หนังบริเวณลำ (shaft) และหนังหุ้มปลายซึ่งห่อหุ้มหัวองคชาต (Glans) ลำตัวขององคชาตเกิดจากเนื้อเยื่อในลักษณะเป็นแท่งสามแท่ง ได้แก่ กล้ามเนื้อคอร์ปุส คาเวอร์โนซุม (Corpus cavernosum) สองมัดที่ด้านบน และกล้ามเนื้อคอร์ปุส สปอนจิโอซุม (Corpus spongiosum) ซึ่งอยู่ระหว่างกลางของกล้ามเนื้อส่วนแรกประกอบกัน ท่อปัสสาวะของมนุษย์เพศชายจะผ่านกลางต่อมลูกหมาก ที่ซึ่งท่อฉีดอสุจิเชื่อมเข้ากับท่อปัสสาวะ และจากนั้นจะผ่านไปที่องคชาต โดยท่อปัสสาวะจะทอดตัวไปในกล้ามเนื้อคอร์ปุส สปอนจิโอซุม และเปิดออกบริเวณรูปัสสาวะ (Meatus) ซึ่งตั้งอยู่บริเวณปลายของหัวองคชาต โดยทำหน้าที่เป็นทางผ่านของทั้งปัสสาวะและการหลั่งของน้ำอสุจิ (ดูเพิ่มเติมที่ ระบบสืบพันธุ์เพศชาย)
การพัฒนาขององคชาตโดยส่วนใหญ่จะมาจากเนื้อเยื่อตัวอ่อนส่วนเดียวกับที่เจริญไปเป็นคริตอริสในเพศหญิง ขณะที่ผิวหนังโดยรอบขององคชาตและท่อปัสสาวะ เจริญมาจากเนื้อเยื่อตัวอ่อนเดียวกันกับที่เจริญไปเป็นแคมเล็กในเพศหญิง การแข็งตัว คือ การขยายตัวอย่างแข็งทื่อและการปรับทิศทางในแนวตั้งฉากขององคชาต ซึ่งจะเกิดขึ้นในขณะมีอารมณ์ทางเพศ แต่ก็ยังสามารถเกิดขึ้นในขณะที่ไม่มีอารมณ์ทางเพศได้เช่นกัน และยังมีการแข็งตัวขณะที่ไม่มีอารมณ์ทางเพศตามธรรมชาติ ซึ่งมักเกิดขึ้นช่วงวัยรุ่นและในขณะนอนหลับด้วย ในสถานะอ่อนตัว (flaccid) องคชาตจะมีขนาดเล็กกว่า ไร้ซึ่งแรงดัน และ หัวจะถูกปกคลุมด้วยหนังหุ้มปลายองคชาต ในสถานะแข็งตัวเต็มที่ ลำจะแข็งทื่อและหัวจะมีลักษณะคั่งคัดแต่ไม่ถึงกับแข็งทื่อ องคชาตที่แข็งตัวอาจตั้งในแนวตรงไปด้านหน้าหรือโค้งก็ได้ และอาจมีการตั้งไปมุมด้านบน มุมด้านล่าง หรือ ตรงไปด้านหน้าก็ได้ จากข้อมูลปี พ.ศ. 2558 ขนาดองคชาตของมนุษย์โดยเฉลี่ยขณะแข็งตัวมีความยาว 13.12 เซนติเมตร (5.17 นิ้ว) และมีความยาวเส้นรอบวง 11.66 เซนติเมตร (4.59 นิ้ว) ซึ่งทั้งอายุและขนาดขณะอ่อนตัวขององคชาตไม่สามารถใช้คาดการณ์ความยาวของอวัยวะเพศได้อย่างแม่นยำ
รูปแบบการเปลี่ยนแปลงหัวองคชาตที่พบได้บ่อยที่สุดคือ การขลิบหนังหุ้มปลายอวัยวะเพศ และการเจาะ สำหรับการขลิบหนังหุ้มปลายอวัยวะเพศ เป็นการนำส่วนหนึ่งหรือทั้งหมดของหนังหุ้มปลายออกไปด้วยเหตุผลทางวัฒนธรรม ศาสนา และทางการแพทย์ ซึ่งพบได้ไม่บ่อยนัก ขณะที่ยังคงมีการถกเถียงกันในเรื่องของการขลิบหนังหุ้มปลายอยู่ในปัจจุบัน
ความพยายามของนักวิทยาศาสตร์ในการการซ่อมโครงสร้างบางส่วนหรือทั้งหมดขององคชาตมนุษย์ยังคงอยู่ในระหว่างดำเนินการ ผู้ป่วยที่จะได้รับประโยชน์สูงสุดจากวิทยาศาสตร์สาขานี้ ได้แก่ ผู้ป่วยบกพร่องแต่กำเนิด ผู้ป่วยมะเร็ง ผู้ป่วยซึ่งบาดเจ็บอันต้องมีการตัดองคชาตออกบางส่วนหรือทั้งหมด และ ผู้ชายที่ต้องการแปลงลักษณะองคชาตโดยสมัครใจ
โครงสร้าง
องคชาตของมนุษย์เกิดเนื้อเยื่อที่มีลักษณะเป็นแท่งจำนวนสามแท่งประกอบเข้าด้วยกัน ได้แก่ คอร์ปุส คาเวอร์โนซุมจำนวนสองแท่งวางตัวอยู่ติดกันในด้านบน และ คอร์ปุส สปอนจิโอซุมจำนวนหนึ่งแท่งวางตัวอยู่ระหว่างคอร์ปุส คาเวอร์โนซุมทั้งสองแท่งในด้านท้อง คอร์ปุส คาเวอร์โนซุมนั้นเป็นส่วนหลักที่ก่อตัวเป็นองคชาต และมีหลอดเลือดซึ่งจะถูกเติมด้วยเลือดเพื่อช่วยสร้างการแข็งตัว โดยมีขาองคชาตเป็นส่วนปลายของคอร์ปุส คาเวอร์โนซุมทั้งสอง ส่วนคอร์ปุส สปอนจิโอซุมเป็นเนื้อเยื่อพองยุบได้ที่ห่อหุ้มท่อปัสสาวะ บริเวณปลายส่วนต้นเป็นกระเปาะองคชาตและปลายส่วนปลายเป็นหัวองคชาต
การขยายใหญ่ขึ้นและมีลักษณะคล้ายกระเปาะของปลายด้านนอกของคอร์ปุส สปอนจิโอซุมนั้น ทำให้เกิดเป็นหัวองคชาตขึ้นพร้อมกับโพรงเล็กสองประเภทเฉพาะขึ้น ซึ่งทำหน้าที่รองรับหนังหุ้มปลายองคชาต อันเป็นผิวหนังที่มีลักษณะหลวม ในวัยผู้ใหญ่สามารถร่นกลับไปเพื่อแสดงหัวองคชาตได้ พื้นที่ด้านใต้ขององคชาตบริเวณที่หนังหุ้มปลายองคชาตยึดเกาะอยู่ เรียกว่า เส้นสองสลึง ฐานรูปกลมของหัวองคชาต เรียกว่า โคโรนา และ แนวประสานฝีเย็บ คือ เส้นที่เห็นได้อย่างชัดเจนไปตามด้านล่างขององคชาต
ท่อปัสสาวะ เป็นส่วนสุดท้ายของระบบขับถ่ายปัสสาวะ จะผ่านเข้าไปในคอร์ปุส สปอนจิโอซุม และเปิดออกในบริเวณส่วนที่เรียกว่า ช่องปัสสาวะ ซึ่งวางตัวอยู่ปลายสุดของหัวองคชาต ทำหน้าที่เป็นทางผ่านของทั้งปัสสาวะและน้ำอสุจิ ตัวอสุจิถูกสร้างขึ้นในอัณฑะและถูกเก็บไว้ในเอพิดิไดมิสที่อยู่ติดกัน ในระหว่างการหลั่งน้ำอสุจิ ตัวอสุจิจะถูกขับออกไปสู่หลอดนำอสุจิ ซึ่งมีลักษณะเป็นหลอดสองหลอดที่ผ่านบริเวณด้านบนและด้านหลังของกระเพาะปัสสาวะ ถุงน้ำอสุจิจะเพิ่มของเหลวเข้าสู่น้ำอสุจิ และหลอดนำอสุจิจะรวมเข้ากับถุงน้ำอสุจิเป็นท่อฉีดอสุจิ ซึ่งจะเชื่อมเข้ากับท่อปัสสาวะที่อยู่ภายในต่อมลูกหมาก โดยต่อมลูกหมากและต่อมบัลโบยูรีทรัลจะเติมสิ่งคัดหลั่งเพิ่มเติมเข้าสู่น้ำอสุจิ และน้ำอสุจิจะถูกขับออกผ่านทางองคชาต
แนวประสานเป็นส่วนที่มองเห็นได้เป็นแนวกลางขององคชาตซึ่งแบ่งองคชาตออกเป็นข้างซ้ายขวา โดยพบได้ทางด้านล่างหรือด้านท้องขององคชาต แนวนี้จะทอดตัวจากช่องปัสสาวะผ่านถุงอัณฑะไปยังฝีเย็บ (พื้นที่ระหว่างถุงอัณฑะและทวารหนัก)
องคชาตของมนุษย์ต่างจากองคชาตของสัตว์เลี้ยงลูกด้วยนมอื่นส่วนมาก ตรงที่ไม่มี Baculum หรือกระดูกอวัยวะเพศ โดยมีการทดแทนด้วยการกักเลือดให้คั่งอยู่เพื่อให้เกิดภาวะแข็งตัว เอ็นส่วนปลายที่ค้ำยันหัวองคชาตนั้นมีส่วนสำคัญอย่างยิ่งต่อโครงสร้างของกระดูกองคชาต โครงสร้างดังกล่าวเรียกว่า "os analog" ซึ่งคำนี้ชื่อเกิงหรงได้บัญญัติไว้ในสารานุกรมการสืบพันธุ์ โดยเป็นส่วนที่เหลือมาจาก baculum อันเกิดจากการวิวัฒนาการด้านการเปลี่ยนแปลงการสืบพันธุ์
องคชาตมนุษย์ไม่สามารถหดกลับลงไปในบริเวณขาหนีบได้ และใหญ่กว่าค่าเฉลี่ยในอาณาจักรสัตว์ตามสัดส่วนมวลกาย องคชาตของมนุษย์สามารถเปลี่ยนลักษณะได้ ตั้งแต่อ่อนนุ่มเหมือนผ้าฝ้ายไปจนถึงแข็งเหมือนกระดูกที่แข็งทื่อ ซึ่งเป็นผลมาจากการไหลของเลือดแดงที่ต่างกันไประหว่าง 2–3 ถึง 60–80 มล./นาที ซึ่งแสดงถึงสภาวะที่เหมาะสมที่สุดตามกฎของปาสกาลในร่างกายมนุษย์ทั้งหมด ทำให้เป็นโครงสร้างที่มีเอกลักษณ์เฉพาะตัว
ขนาด
การวัดขนาดองคชาตนั้นแปรปรวน ทั้งนี้การศึกษาที่อาศัยการวัดด้วยตนเอง จะมีการรายงานขนาดองคชาตโดยเฉลี่ยยาวกว่าอย่างมีนัยสำคัญ เมื่อเทียบกับการวัดที่ถูกกระทำโดยผู้เชี่ยวชาญด้านสุขภาพ ในปี พ.ศ. 2558 การปริทัศน์เป็นระบบของผู้ชาย 15,521 คน (และเป็นงานวิจัยที่ดีที่สุดในหัวข้อ เนื่องจากกลุ่มตัวอย่างได้รับการวัดโดยผู้เชี่ยวชาญด้านสุขภาพ) ได้ข้อสรุปว่า ความยาวโดยเฉลี่ยขององคชาตมนุษย์ขณะแข็งตัวอยู่ที่ 13.12 เซนติเมตร (5.17 นิ้ว) ขณะที่ความยาวเส้นรอบวงโดยเฉลี่ยขององคชาตมนุษย์ขณะแข็งตัวอยู่ที่ 11.66 เซนติเมตร (4.59 นิ้ว)
ท่ามกลางบรรดาไพรเมต องคชาตของมนุษย์นั้นใหญ่ที่สุดในด้านเส้นรอบวง แต่สามารถเทียบกันได้กับองคชาตของชิมแปนซีและองคชาตของไพรเมตชนิดอื่นในด้านความยาว ขนาดขององคชาตได้รับผลกระทบจากพันธุกรรม แต่ยังอาจเกี่ยวข้องกับปัจจัยแวดล้อมด้วย เช่น การใช้ยาด้านภาวะเจริญพันธุ์ และการสัมผัสกับสารเคมีหรือมลพิษ  ขณะที่เอกสารทางการระบุว่า องคชาตของมนุษย์ที่ยาวที่สุดนั้นถูกพบโดยนายแพทย์โรเบิร์ต แลทู ดิกคินสัน มีความยาว 34.3 เซนติเมตร (13.5 นิ้ว) และมีความยาวเส้นรอบวง 15.9 เซนติเมตร (6.26 นิ้ว)
ความแตกต่างระหว่างอวัยวะเพศของเพศหญิงและเพศชาย
ในการพัฒนาของทารกในครรภ์ ปุ่มอวัยวะสืบพันธุ์จะเจริญขึ้นไปเป็นส่วนหัวขององคชาตในเพศชาย และเป็นคริตอริสในเพศหญิง ซึ่งถือว่าเป็นอวัยวะที่มีมีต้นกำเนิดเดียวกัน ส่วนทบอวัยวะเพศและทางเดินปัสสาวะ (urogenital fold) จะเจริญขึ้นไปเป็นผิวหนังโดยรอบลำองคชาตและท่อปัสสาวะในเพศชาย และเจริญไปเป็นแคมเล็กในเพศหญิง โดยคอร์ปุส คาเวอร์โนซุมทั้งสองแท่งเป็นส่วนที่มีต้นกำเนิดเดียวกันของตัวคริตอริส ส่วนคอร์ปุส สปอนจิโอซุมเป็นส่วนที่มีต้นกำเนิดเดียวกันกับกระเปาะเวสทิบูลาร์ (vestibular bulbs) ซึ่งอยู่ใต้แคมเล็ก ส่วนถุงอัณฑะมีต้นกำเนิดเดียวกันกับแคมใหญ่ และหนังหุ้มปลายองคชาตนั้นมีต้นกำเนิดเดียวกันกับปลอกหุ้มคริตอริส ส่วนแนวประสานนั้นไม่พบในเพศหญิงเพราะทั้งสองด้านไม่ได้เชื่อมกัน
การเจริญของอวัยวะเพศชายและวัยเริ่มเจริญพันธุ์
เมื่อเข้าสู่วัยเริ่มเจริญพันธุ์ องคชาต ถุงอัณฑะ และอัณฑะจะมีขนาดใหญ่ขึ้นต่อจนครบอายุ ในกระบวนการนั้น ขนหัวหน่าวจะขึ้นบริเวณเหนือและรอบ ๆ องคชาต จากการศึกษาขนาดอวัยวะเพศชายจำนวนมากในผู้ชายอายุ 17 ถึง 19 ปี กว่าพันคน ไม่พบความแตกต่างระหว่างขนาดเฉลี่ยขององคชาตระหว่างอายุ 17 ถึง 19 ปี จึงทำให้สามารถสรุปได้ว่าการเจริญของอวัยวะเพศชายจะสมบูรณ์ไม่เกินอายุ 17 ปี หรือก่อนหน้านั้น
การถ่ายปัสสาวะ
ในเพศชาย การขับปัสสาวะออกจากร่างกายจะเสร็จสิ้นผ่านทางองคชาต โดยท่อปัสสาวะระบายน้ำออกจากกระเพาะปัสสาวะ ผ่านต่อมลูกหมาก ซึ่งเป็นจุดที่เชื่อมต่อกับท่อฉีดอสุจิ และต่อลงไปยังองคชาตต่อไป ที่รากขององคชาต (ใกล้กับจุดสิ้นสุดของคอร์ปุส สปอนจิโอซุม) ที่อยู่ตรงกล้ามเนื้อหูรูดภายนอก โดยเป็นหูรูดขนาดเล็กของเนื้อเยื่อกล้ามเนื้อลายและในผู้ชายสุขภาพดีสามารถควบคุมได้โดยสมัครใจ การผ่อนคลายหูรูดท่อปัสสาวะช่วยให้ปัสสาวะในท่อปัสสาวะตอนบน ไหลเข้าสู่องคชาตอย่างถูกต้องและทำให้กระเพาะปัสสาวะว่าง
ทางสรีรวิทยา การถ่ายปัสสาวะเกี่ยวพันกับการประสานงานกันระหว่างระบบประสาทส่วนกลาง ระบบประสาทอัตโนวัติ และ ระบบประสาทโซมาติก ในทารกหรือผู้สูงอายุบางคนที่มีอาการบาดเจ็บของระบบประสาท การถ่ายปัสสาวะอาจเกิดขึ้นในฐานะรีเฟล็กซ์โดยไม่สมัครใจ ศูนย์สมองที่ควบคุมการปัสสาวะ ได้แก่ ศูนย์ถ่ายปัสสาวะพอนทีน (Pontine micturition center), เนื้อเทาพีเรียคืวดักทัล (Periaqueductal gray) และ เปลือกสมอง ในระหว่างการแข็งตัว ศูนย์เหล่านี้จะยับยั้งการผ่อนคลายของกล้ามเนื้อหูรูด เพื่อทำหน้าที่แยกทางสรีรวิทยาระหว่างการขับถ่ายและการสืบพันธุ์ขององคชาต และป้องกันไม่ให้ปัสสาวะไหลเข้าไปอยู่ในท่อปัสสาวะระหว่างการหลั่งน้ำอสุจิ
การแข็งตัว
การแข็งตัวขององคชาต คือ การแข็งทื่อและยกตัวสูงขึ้นขององคชาต ซึ่งจะเกิดขึ้นในขณะมีอารมณ์ทางเพศ แต่ก็สามารถเกิดขึ้นในขณะที่ไม่มีอารมณ์ทางเพศได้เช่นกัน การแข็งตัวขององคชาตอาจเกิดขึ้นได้บ่อยครั้งในช่วงวัยรุ่นเนื่องจากการเสียดสีกับเสื้อผ้า การเต็มของกระเพาะปัสสาวะหรือลำไส้ใหญ่ ความแปรปรวนของฮอร์โมน ความตื่นกลัว และการถอดเสื้อผ้าแม้อยู่ในสถานการณ์ที่ไม่ข้อเกี่ยวกับทางเพศ นอกจากนี้การแข็งตัวยังอาจเกิดขึ้นระหว่างนอนหลับและในตอนตื่นนอนได้เช่นกัน (ดูที่องคชาตแข็งตัวขณะหลับ) กลไกทางสรีรวิทยาที่เกี่ยวข้องกับการแข็งตัวขององคชาตคือการกว้างขึ้นอัตโนมัติของหลอดเลือดแดงที่นำเลือดไปหล่อเลี้ยงยังองคชาต ซึ่งจะช่วยให้เลือดไหลเข้าไปได้มากขึ้นเพื่อเติมเต็มเนื้อเยื่อฟองน้ำภายในองคชาต ทำให้องคชาตยาวและแข็งทื่อขึ้น เนื้อเยื่อของอวัยวะเพศในขณะนี้ได้ขยายมากขี้นจนไปกดหลอดเลือดดำที่นำเลือดออกจากองคชาต ทำให้เลือดที่ไหลเข้าสู่องคชาตมีปริมาณมากกว่าเลือดที่ไหลออกจากองคชาต จนกระทั่งถึงสภาวะสมดุลที่ปริมาตรการไหลของเลือดที่ไหลเข้ามายังหลอดเลือดแดงที่ขยายออกและเลือดที่ไหลออกจากหลอดเลือดดำที่ถูกกดนั้นเท่ากัน ขนาดการแข็งตัวที่เกิดขึ้นตลอดเวลาเป็นความสำเร็จของดุลยภาพนี้ และถุงอัณฑะอาจจะกระชับมากขึ้นด้วยในระหว่างการแข็งตัว
การแข็งตัวช่วยอำนวยความสะดวกในการร่วมเพศ แม้ว่าจะไม่จำเป็นสำหรับกิจกรรมทางเพศบางประเภทก็ตาม
องศาการแข็งตัว
แม้ว่าองคชาตโดยมากจะแข็งตัวขึ้นไปด้านบน (ดังภาพตัวอย่างประกอบ) แต่เป็นเรื่องธรรมดาและปกติที่เมื่อองคชาตแข็งตัวจะขี้ไปในลักษณะแนวเกือบตั้งขึ้นหรือเกือบตั้งลงในแนวนอนหรือแม้แต่ในแนวตรง ทั้งหมดนั้นจะขึ้นอยู่กับความตึงของเอ็นแขวนองคชาตที่ยึดองคชาตให้อยู่ในตำแหน่งดังกล่าว
ตารางต่อไปนี้แสดงให้เห็นถึงมุมต่าง ๆ ในท่ายืนของเพศชาย โดยเป็นตัวอย่างจากผู้ชาย 81 คน อายุระหว่าง 21 ถึง 67 ปี โดยในตารางนี้ ค่าศูนย์องศาจะชี้ตรงกับช่องท้อง, 90 องศาจะเป็นแนวนอนและชี้ตรงไปด้านหน้า ขณะที่ 180 องศาจะชี้ตรงลงไปที่เท้า ซึ่งส่วนมากแล้วมักเป็นมุมชี้ขึ้น
การหลั่งน้ำอสุจิ
การหลั่งน้ำอสุจิคือการขับดันของน้ำอสุจิจากองคชาต ซึ่งมักเกิดขึ้นพร้อมกับความเสียวสุดยอดทางเพศ การหดตัวเป็นชุดของกล้ามเนื้อช่วยส่งน้ำอสุจิ ซึ่งบรรทุกเซลล์สืบพันธุ์เพศชาย ที่รู้จักกันว่า เซลล์อสุจิ หรือสเปิร์มาโตซูน (Spermatozoon) จากองคชาต มักเป็นผลมาจากการการกระตุ้นทางเพศ ซึ่งอาจรวมถึงการกระตุ้นต่อมลูกหมาก และจากอาการโรคต่อมลูกหมากโตซึ่งพบได้ยาก การหลั่งน้ำอสุจิอาจเกิดขึ้นตามธรรมชาติในระหว่างการนอน (รู้จักกันว่าฝันเปียก) ส่วน Anejaculation เป็นภาวะของการที่ไม่สามารถหลั่งน้ำอสุจิได้
การหลั่งน้ำอสุจิมีสองขั้นตอน คือ การปล่อยออกมา และ การหลั่งน้ำอสุจิอย่างสมบูรณ์ ขั้นตอนการปล่อยออกมาของรีเฟล็กซ์การหลั่งน้ำอสุจิอยู่ภายใต้การควบคุมของระบบประสาทพาราซิมพาเทติก ขณะที่ขั้นตอนการหลั่งน้ำอสุจิอยู่ภายใต้การควบคุมของรีเฟล็กซ์เอ็นลึกที่ระดับของประสาทไขสันหลัง S2–4 ผ่านประสาทอวัยวะเพศ ระยะดื้อจากความสำเร็จในการหลั่งน้ำอสุจิและการกระตุ้นทางเพศที่มีมาก่อน
การดัดแปลงการวิวัฒน์
องคชาตของมนุษย์ได้รับการถกเถียงกันว่ามีการปรับตัวในหลายการวิวัฒนาการ ซึ่งวัตถุประสงค์ในการะปรับตัวเหล่านี้คือเพื่อเพิ่มความสำเร็จในการสืบพันธุ์และลดการแข่งขันของอสุจิ การแข่งขันของอสุจิคือ เมื่อตัวอสุจิของผู้ชายสองคนพร้อมกันที่อยู่ภายในระบบสืบพันธุ์เพศหญิง และพวกมันจะแข่งกันเพื่อไปปฏิสนธิกับไข่ ถ้าผลการแข่งขันของอสุจิคือ อสุจิของเพศชายคู่แข่งได้เข้าไปปฏิสนธิกับไข่ อาจจะเกิดการมีชู้ของภรรยาขึ้น นี่เป็นกระบวนการที่เพศชายลงทุนทรัพยากรของตนให้กับลูกหลานของชายอื่นโดยไม่รู้ และทำให้เกิดการวิวัฒนาการขึ้นเพื่อเลี่ยงกรณีดังกล่าว
งานวิจัยส่วนใหญ่พบการปรับตัวขององคชาตมนุษย์และขนาดอัณฑะ การปรับเปลี่ยนการหลั่งน้ำอสุจิ และการเคลื่อนของน้ำอสุจิ
ลูกอัณฑะและขนาดองคชาต
การวิวัฒนาการได้ก่อให้เกิดการคัดเลือกทางเพศ โดยเกิดการปรับตัวขึ้นในขนาดองคชาตและขนาดอัณฑะเพื่อให้เกิดความสำเร็จในการสืบพันธุ์สูงสุดและให้เกิดการแข่งขันของอสุจิน้อยที่สุด
การแข่งขันของอสุจิเป็นสาเหตุให้เกิดการวิวัฒน์ในความยาวและขนาดขององคชาตมนุษย์เพื่อการเก็บรักษาตัวอสุจิและการเคลื่อนย้าย เพื่อให้บรรลุเป้าหมายนี้ องคชาตจะต้องมีความยาวเพียงพอที่จะเข้าถึงตัวอสุจิคู่แข่งใด ๆ และเติมเต็มช่องคลอดให้ได้มากที่สุด เพื่อให้มั่นใจว่าเพศหญิงนั้นจะยังคงมีตัวอสุจิของเพศชายเหลืออยู่ การปรับตัวในด้านความยาวขององคชาตมนุษย์จึงเกิดขึ้นเพื่อให้การหลั่งน้ำอสุจิเกิดขึ้นใกล้กับคอมดลูก โดยจะสำเร็จได้เมื่อเกิดการล่วงล้ำขึ้นอย่างสมบูรณ์ และองคชาตจะถูกผลักให้ชนกับคอมดลูก การปรับตัวนี้ได้เกิดขึ้นเพื่อให้การปล่อยและคงไว้ซึ่งอสุจิไปยังจุดสูงสุดของระบบทางเดินช่องคลอด เป็นผลให้การปรับตัวนี้ยังทำให้ตัวอสุจิไม่เสี่ยงต่อการเคลื่อนย้ายและการสูญเสียน้ำอสุจิ เหตุผลอีกประการในการปรับตัวนี้มาจากลักษณะของท่าทางตามธรรมชาติของมนุษย์ ซึ่งแรงโน้มถ่วงได้สร้างความเสี่ยงต่อการสูญเสียน้ำอสุจิ ดังนั้นองคชาตที่ยาวจะเข้าไปเกิดการหลั่งน้ำอสุจิภายในระบบทางเดินช่องคลอดที่ลึก และสามารถลดการสูญเสียน้ำอสุจิได้
อีกทฤษฎีการวิวัฒนาการของขนาดองคชาต คือ การเลือกคู่ของเพศหญิงและความคิดเชื่อมโยงกับการตัดสินทางสังคมในสังคมปัจจุบัน การศึกษาภาพแสดงการเลือกคู่ของเพศหญิงซึ่งมีอิทธิพลต่อการนำเสนอขนาดองคชาตต่อเพศหญิงด้วยขนาด การหมุน การสร้างเพศชายขึ้นด้วยคอมพิวเตอร์ ซึ่งเหล่านี้จะแตกต่างกันไปในระดับความสูง รูปร่าง และขนาดองคชาตขณะอ่อนตัว ด้วยที่ว่ามุมมองเหล่านี้เป็นตัวอย่างของความเป็นชาย การจัดอันดับความน่าดึงดูดใจโดยเพศหญิงสำหรับเพศชายแต่ละคนเผยให้เห็นว่าขนาดองคชาตที่ใหญ่เกี่ยวข้องกับอันดับที่สูงขึ้นในความน่าดึงดูดใจ ความสัมพันธ์ระหว่างองคชาตและความน่าสนใจจึงได้นำไปสู่ความสัมพันธ์ระหว่างขนาดองคชาตและความเป็นชายพบได้บ่อยในสื่อที่เป็นที่นิยม สิ่งนี้ได้นำไปสู่อคติทางสังคมที่ว่าขนาดองคชาตที่ใหญ่จะเป็นที่ต้องการและมีสถานะทางสังคมที่สูงขึ้น อันเป็นภาพสะท้อนในเรื่องการเชื่อมโยงกันระหว่างความกล้าหาญและขนาดองคชาตของเพศชาย และการตัดสินทางสังคมว่าขนาดองคชาตมีความสัมพันธ์กับ 'ความเป็นลูกผู้ชาย'
เช่นเดียวกับองคชาต การแข่งขันของอสุจินั้นทำให้อัณฑะเกิดการวิวัฒนาการด้านขนาดด้วยวิธีการคัดเลือกทางเพศเช่นกัน ลักษณะนี้หมายความว่าการที่อัณฑะมีขนาดใหญ่เป็นตัวอย่างของการปรับตัวในการคัดเลือกทางเพศ อัณฑะของมนุษย์มีขนาดปานกลางเมื่อเปรียบเทียบกับสัตว์อื่น เช่น กอริลลาและชิมแปนซี ซึ่งอยู่ตรงสักที่หนึ่งในตรงกลาง อัณฑะที่มีขนาดใหญ่นั้นเป็นประโยชน์ในการแข่งขันของอสุจิ เนื่องจากความสามารถในการผลิตการหลั่งอสุจิที่มากกว่า การวิจัยแสดงให้เห็นว่ามีความสัมพันธ์กันเชิงบวกอยู่ ระหว่างจำนวนของตัวอสุจิที่ถูกหลั่งและขนาดของอัณฑะ อัณฑะที่มีขนาดใหญ่กว่ายังแสดงให้เห็นถึงมีการพยากรณ์คุณภาพอสุจิที่ดีขึ้น รวมถึงจำนวนของตัวอสุจิที่เคลื่อนไหวและเคลื่อนที่ที่มากกว่า
การปรับเปลี่ยนในการหลั่งน้ำอสุจิ
หนึ่งในวิธีหลักที่การหลั่งน้ำอสุจิในเพศชายมีการวิวัฒน์นั้นก็เพื่อเอาชนะในการแข่งขันของอสุจิ โดยผ่านความเร็วที่ตัวอสุจิใช้ในการเดินทาง การหลั่งน้ำอสุจิสามารถเดินทางได้ไกลถึง 30–60 เซนติเมตรในแต่ละครั้ง เมื่อรวมกับการวางตำแหน่งในตำแหน่งสูงสุดของทางช่องคลอดแล้ว จึงเป็นการเพิ่มโอกาสให้เพศชายที่ไข่จะได้รับการปฏิสนธิโดยตัวอสุจิของเขา (เมื่อเทียบกับตัวอสุจิของคู่แข่งที่มีประสิทธิภาพ) ดังนั้นจึงเป็นการเพิ่มความมั่นใจสูงสุดในการเป็นพ่ออย่างแน่นอน (paternal certainty)
นอกจากนี้ เพศชายยังสามารถและทำการปรับการหลั่งของตนเพื่อตอบสนองต่อการแข่งขันของอสุจิได้ ตามความได้เปรียบอย่างสูงสุดในการจับคู่กับเพศหญิงคนหนึ่งด้วย การวิจัยได้มุ่งเน้นไปที่วิธีพื้นฐานสองวิธีที่เพศชายจะประสบความสำเร็จในเรื่องนี้ นั่นคือ การปรับทางด้านขนาดของการหลั่งน้ำอสุจิ และการปรับในด้านคุณภาพของการหลั่งน้ำอสุจิ
ขนาด
จำนวนของตัวอสุจิที่ออกมาในแต่ละการหลั่งน้ำอสุจิจะแตกต่างกันไป การเปลี่ยนแปลงนี้ถูกตั้งสมมติฐานว่าเป็นความพยายามของเพศชายเพื่อกำจัด หากไม่มีการลดลงของการแข่งขันของอสุจิ โดยเพศชายจะเปลี่ยนแปลงจำนวนของตัวอสุจิที่ส่งเข้าไปผสมในเพศหญิง ตามระดับการรับรู้ของการแข่งขันของอสุจิ โดยจะมีการผสมเชื้อ (inseminating) ตัวอสุจิเป็นจำนวนที่มาก หากเพศชายนั้นสงสัยว่าจะมีระดับการแข่งขันของอสุจิที่สูงจากชายอื่น
เพื่อสนับสนุนการปรับเปลี่ยนในการหลั่งน้ำอสุจิ การวิจัยแสดงให้เห็นว่า เพศชายมักจะเพิ่มจำนวนตัวอสุจิเข้าสู่คู่ของเขา หลังจากที่ถูกแยกกันเป็นระยะเวลาหนึ่ง ลักษณะนี้พบได้เป็นส่วนใหญ่ เนื่องจากความจริงที่ว่าคู่ที่มีเวลาให้กันน้อยกว่าจะมีโอกาสที่เพศหญิงจะได้รับการผสมโดยเพศชายคนอื่นเพิ่มขึ้น การแข่งขันของอสุจิจึงมีมากกว่า การเพิ่มจำนวนของตัวอสุจิที่เพศชายส่งเข้าไปผสมในเพศหญิง จะทำหน้าที่กำจัดตัวอสุจิในเพศหญิงใด ๆ ที่อาจถูกเก็บไว้ภายในเพศหญิงที่เป็นผลมาจากการมีคู้ซ้อน (Extra-pair copulation; EPC) ในระหว่างการแยกกัน ด้วยการเพิ่มจำนวนของตัวอสุจิหลังจากการแยก จะทำให้เพศชายนั้นเพิ่มความมั่นใจสูงสุดในการเป็นพ่ออย่างแน่นอน (paternal certainty) ได้ ส่วนการเพิ่มจำนวนของตัวอสุจิที่เพศชายสร้างเพิ่มขึ้นเพื่อตอบสนองต่อการแข่งขันของอสุจินั้น ไม่ได้ถูกสังเกตในส่วนการหลั่งน้ำอสุจิจากการสำเร็จความใคร่ด้วยตนเอง
คุณภาพ
เพศชายยังมีการปรับการหลั่งน้ำอสุจิเพื่อตอบสนองต่อการแข่งขันของอสุจิในแง่ของคุณภาพด้วย โดยมีงานวิจัยที่ได้แสดงให้เห็นในเรื่องนี้ ตัวอย่างเช่น การดูภาพทางเพศอย่างชัดเจนที่มีเพศหญิงจำนวนหนึ่งคนและเพศชายจำนวนสองคน (กล่าวคือ มีการแข่งขันของอสุจิสูง) สามารถที่จะทำให้เพศชายสร้างจำนวนตัวอสุจิที่เคลื่อนไหวได้มากกว่าการดูภาพทางเพศอย่างชัดเจนที่มีเพศหญิงจำนวนสามคน (กล่าวคือ มีการแข่งขันของตัวอสุจิต่ำ) เช่นเดียวกับการเพิ่มจำนวน การเพิ่มคุณภาพของตัวอสุจิที่เพศชายส่งไปผสมในเพศหญิงนั้นจะช่วยเพิ่มความมั่นใจสูงสุดในการเป็นพ่ออย่างแน่นอน (paternal certainty) ได้ เมื่อการแข่งขันของอสุจินั้นสูง